Άδεια Ίδρυσης Πρατηρίου Υγρών Καυσίμων δημόσιας χρήσης
Αίτηση για χορήγηση άδειας ίδρυσης πρατηρίου υγρών καυσίμων
Η αίτηση υποβάλλεται από τον αιτούντα (φυσικό ή νομικό πρόσωπο). Διαφορετικά, μαζί με την αίτηση, υποβάλλονται και τα έγγραφα με τα οποία αποδεικνύεται η εξουσιοδότηση του εκπροσώπου. Στην περίπτωση που ο αιτών είναι νομικό πρόσωπο, την αίτηση μαζί με τα κατά περίπτωση νομιμοποιητικά έγγραφα υποβάλλει ο νόμιμος εκπρόσωπός του. Η αίτηση υποβάλλεται από τον αιτούντα στην αρμόδια Διεύθυνση Μεταφορών και Επικοινωνιών της οικείας Περιφερειακής Ενότητας. Εναλλακτικά, ο ενδιαφερόμενος μπορεί να υποβάλει την αίτηση με τα απαιτούμενα δικαιολογητικά στα ΚΕΠ-ΕΚΕ και αυτά διαβιβάζουν την αίτηση με τον σχετικό φάκελο στην αρμόδια Διεύθυνση Μεταφορών και Επικοινωνιών της οικείας Περιφερειακής Ενότητας.
Κατάθεση από τον αιτούντα (αποκλειστικά δια ζώσης)
Τα φυσικά πρόσωπα ή μέλη εταιρειών προκειμένου να τύχουν άδειας ίδρυσης πρατηρίων υγρών καυσίμων απαιτείται να είναι είτε Έλληνες υπήκοοι είτε πολίτες κρατών - μελών της Ευρωπαϊκής Ένωσης είτε του Ευρωπαϊκού Οικονομικού Χώρου (Ε.Ο.Χ.). Κατ’ εξαίρεση επιτρέπεται η χορήγηση άδειας ίδρυσης πρατηρίου υγρών καυσίμων σε ομογενείς από τη Ρωσία, Β. Ήπειρο, Τουρκία και Αίγυπτο, καθώς και τα παιδιά τα οποία έχουν γεννηθεί από αυτά τα πρόσωπα. Για ανώνυμες εταιρείες που έχουν την έδρα τους στη χώρα, δεν εξετάζεται η υπηκοότητα των μετόχων (παρ. 4 άρθρο 185 ν. 4070/2012).
Το νομικό πρόσωπο πρέπει να έχει έδρα στην Ελλάδα
Ο ενδιαφερόμενος (το φυσικό πρόσωπο ή σε περίπτωση νομικού προσώπου τα μέλη και ο εκπρόσωπος αυτού) πρέπει να έχει συμπληρώσει το όριο ενηλικίωσης σύμφωνα με την εκλογική νομοθεσία.
Ο ενδιαφερόμενος φυσικό πρόσωπο ή νομικό πρόσωπο θα πρέπει να έχει δικαίωμα χρήσης και εκμετάλλευσης του οικοπέδου ή γηπέδου για την ίδρυση πρατηρίου καυσίμων.
Ο ενδιαφερόμενος σε περίπτωση φυσικού προσώπου κατά την τελευταία οκταετία πρέπει να μην έχει καταδικαστεί τελεσίδικα για νοθεία καυσίμων και να μην έχει καταδικαστεί πρωτόδικα για λαθρεμπορία καυσίμων, με την επιφύλαξη των διατάξεων του ν. 4177/2013 (Α΄183), όπως ισχύει. Σε περίπτωση νομικού προσώπου: Ο νόμιμος εκπρόσωπος πρέπει να μην έχει καταδικαστεί τελεσίδικα και το νομικό πρόσωπο που εκπροσωπεί πρέπει να μην έχει κηρυχθεί τελεσίδικα αστικώς συνυπεύθυνο για νοθεία καυσίμων, κατά την τελευταία οκταετία, και νόμιμος εκπρόσωπος πρέπει να μην έχει καταδικαστεί πρωτόδικα και το νομικό πρόσωπο που εκπροσωπεί πρέπει να μην έχει κηρυχθεί πρωτόδικα αστικώς συνυπεύθυνο για λαθρεμπορία καυσίμων, με την επιφύλαξη των διατάξεων του ν. 4177/ 2013(Α΄183), όπως ισχύει.
Η θέση όπου πρόκειται να εγκατασταθεί το πρατήριο να βρίσκεται σε περιοχή που επιτρέπεται από τις χρήσεις γης και τους όρους και περιορισμούς δόμησης που ισχύουν στην περιοχή και όπου δεν απαγορεύεται η χρήση/εγκατάσταση αυτή από τις ισχύουσες διατάξεις.
Η θέση του πρατηρίου πρέπει να ικανοποιεί τις προϋποθέσεις του π.δ. 1224/1981 του β.δ. 465/1970 και του πδ 118/2006.
Για τη μελέτη των εγκαταστάσεων και τον εξοπλισμό του πρατηρίου να έχουν ληφθεί υπόψη οι απαιτήσεις των εθνικών και ευρωπαϊκών κανονισμών και προτύπων.
Να έχει υποβληθεί στην αρμόδια υπηρεσία για τη συντήρηση της οδού αίτηση για χορήγηση έγκρισης απότμησης - υποβιβασμού της στάθμης του πεζοδρομίου ή κυκλοφοριακής σύνδεσης κατά περίπτωση.
Οι εγκαταστάσεις να έχουν υπαχθεί στις Πρότυπες Περιβαλλοντικές Δεσμεύσεις
Οι εργασίες κατασκευής πρέπει να έχουν περατωθεί εντός δύο ετών σύμφωνα με τα προβλεπόμενα στο θεσμικό πλαίσιο. (Η άδεια ίδρυσης είναι διάρκειας δύο (2) ετών και μπορεί να παραταθεί για δύο (2) έτη ακόμη, εφόσον υποβληθεί πριν τη λήξη της προθεσμίας σχετική αίτηση συνοδευόμενη από υπεύθυνη δήλωση του επιβλέποντος μηχανικού, ότι δεν έχουν περατωθεί οι εργασίες κατασκευής. Σε εξαιρετικές περιπτώσεις μπορεί να δοθεί πρόσθετη παράταση για χρονικό διάστημα τριών (3) μηνών ακόμη, μετά τη λήξη της παράτασης για ολοκλήρωση των εργασιών.
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση άδειας ίδρυσης πρατηρίου υγρών καυσίμων, δημόσιας χρήσης σε φυσικά ή νομικά πρόσωπα, για την εκτέλεση των εργασιών κατασκευής.
Έκδοση άδειας πρατηρίου υγρών καυσίμων 30€ και επιπλέον 30€ για κάθε αντλία ή διανομέα πέραν της πρώτης ανεξαρτήτως των επιστομίων.
Τοπογραφικό σχεδιάγραμμα της περιοχής σε τέσσερα (4) αντίγραφα, υπογεγραμμένο από τον αρμόδιο μηχανικό, σε κλίμακα ένα προς διακόσια (1:200) ή ένα προς πεντακόσια (1:500) και σε ακτίνα τριάντα (30) μέτρων από τα όρια του οικοπέδου ή γηπέδου, οι συντεταγμένες του οποίου θα είναι εξαρτημένες από το Κρατικό Δίκτυο (ΕΓΣΑ 87).
Υπεύθυνη δήλωση του αιτούντος σύμφωνα με το άρθρο 8 του ν. 1599/86 περί μη καταδίκης και περί δικαιώματος χρήσης και εκμετάλλευσης του οικοπέδου
Υπεύθυνη δήλωση ν. 1599/86 του μελετητή της εγκατάστασης μηχανικού αναφορικά με τη θέση της εγκατάστασης, την πλήρωση των προϋποθέσεων του νόμου, την εφαρμογή των ευρωπαϊκών και εθνικών κανονισμών και την πλήρωση των προϋποθέσεων της αίτησης για τη χορήγηση έγκρισης απότμησης- υποβιβασμού πεζοδρομίου ή κυκλοφοριακής σύνδεσης (κατά περίπτωση), σύμφωνα με την περ. δ της παρ. 1 του άρθρου 17 του π.δ. 1224/1981 ή του β.δ. 465/1970 όπως τροποποιημένα ισχύουν.
Σχέδιο γενικής διάταξης και κυκλοφοριακής σύνδεσης ή απότμησης πεζοδρομίου κατά περίπτωση, σε τέσσερα (4) αντίγραφα, κατάλληλης κλίμακας ανάλογα με την έκταση του ακινήτου, όπου φαίνεται η χωροθέτηση των διαφόρων κτιρίων και εγκαταστάσεων εντός του γηπέδου του πρατηρίου, συμπεριλαμβανομένων των δεξαμενών, αντλιών και νησίδων του πρατηρίου με την οδό ή τις οδούς.
Σχέδιο ηλεκτρομηχανολογικών (Η/Μ) εγκαταστάσεων το οποίο υποβάλλεται σε τέσσερα (4) αντίγραφα σε κατάλληλη κλίμακα ανάλογα με το μέγεθος της εγκατάστασης, στο οποίο απεικονίζονται σχεδιαστικά με διακριτό τρόπο, ώστε να διαπιστωθεί η αρμονική συνύπαρξή τους και η ταυτόχρονη καλή λειτουργία τους, οι εξής εγκαταστάσεις: Δίκτυο ύδρευσης, αποχέτευσης, πεπιεσμένου αέρα, σωληνώσεων παροχής καυσίμου, σωληνώσεων εξαέρωσης δεξαμενών, σύστημα ανάκτησης ατμών βενζίνης, ηλεκτρολογικά δίκτυα του πρατηρίου (ισχυρά ρεύματα, ασθενή ρεύματα, φωτισμός, γειώσεις), σχέδιο κατανομής ζωνών αντιεκρηκτικότητας.
Σχέδια λεπτομερειών συνοδευόμενα από φάκελο αναλυτικής τεκμηρίωσης των τεχνικών χαρακτηριστικών κατασκευής του εξοπλισμού σε τέσσερα (4) αντίγραφα σε κλίμακα ένα προς πενήντα (1:50) ή ένα προς είκοσι (1:20).
Τεχνική έκθεση για τις Η/Μ εγκαταστάσεις σε τέσσερα (4) αντίγραφα στην οποία αναγράφονται στοιχεία σχετικά με την όλη δομή της εγκατάστασης, τις επί μέρους εγκαταστάσεις, τη μελέτη κατανομής ζωνών αντιεκρηκτικότητας, τα μηχανήματα και τον εξοπλισμό που εγκαθίσταται, οι τεχνικές προδιαγραφές τους, ο τρόπος σύνδεσης και λειτουργίας τους, καθώς και τα εθνικά και ευρωπαϊκά πρότυπα και οι κανονισμοί, βάση των οποίων μελετήθηκαν και εγκαταστάθηκαν.
Έντυπο υπαγωγής στις πρότυπες περιβαλλοντικές δεσμεύσεις.
Νομιμοποιητικά έγγραφα για νόμιμο εκπρόσωπο.
Απαιτούμενες μελέτες κατασκευής του άρθρου 25 του ν. 4439/2016 (Α 222) που αφορούν στην υλοποίηση των ειδικών μέτρων και συσκευών του άρθρου 25 του ν. 4439/2016. Οι ανωτέρω μελέτες προσκομίζονται επιπρόσθετα των λοιπών δικαιολογητικών εφόσον απαιτείται από το θεσμικό πλαίσιο, (για πρατήρια σε ισόγεια κτιρίων με ορόφους με συγκεκριμένες χρήσεις και για πρατήρια σε απόσταση μικρότερη από 30 μέτρα από το πλησιέστερο σημείο κτηρίων ή χώρων, με καθορισμένες από τη νομοθεσία χρήσεις), όπως μελέτη εγκατάστασης μόνιμου συστήματος ανίχνευσης υδρογονανθράκων, μελέτη και σχεδιάγραμμα ΑΤΕΧ για όλη την έκταση του πρατηρίου κ.τ.λ.
Οι ομογενείς της Τουρκίας κατά την υποβολή των δικαιολογητικών επιδεικνύουν ακόμα και το σε ισχύ δελτίο παραμονής του Κέντρου Αλλοδαπών, αφού αναγραφεί στην αίτηση ο αριθμός μητρώου του δελτίου αυτού.
Εάν το υπό ίδρυση πρατήριο υγρών καυσίμων απέχει απόσταση μικρότερη από 100 μέτρα από το περίγραμμα αρχαιολογικών χώρων, η χορήγηση της άδειας δύναται να επιτραπεί υπό την προϋπόθεση χορήγησης σχετικής έγκρισης από την Αρχαιολογική Υπηρεσία.
Τα σχέδια και οι τεχνικές εκθέσεις υποβάλλονται υπογεγραμμένα από τον αρμόδιο μηχανικό και φέρουν υπόμνημα με τα στοιχεία του έργου, του αιτούντος και του μελετητή καθώς και υπόμνημα με τις τεχνικές λεπτομέρειες της κατασκευής. Τα σχέδια και οι τεχνικές εκθέσεις παραδίδονται και σε ηλεκτρονική μορφή (αρχείων pdf) σε φορητό δίσκο (usb stick).
Έντυπο υπαγωγής στις πρότυπες περιβαλλοντικές δεσμεύσεις σύμφωνα με τα οριζόμενα στην υπ αρ. 46537/2013 κοινή υπουργική απόφαση (Β΄ 2036) όπως ισχύει.
Τα σχέδια και οι τεχνικές εκθέσεις σε τέσσερα αντίγραφα υποβάλλονται υπογεγραμμένα από τον αρμόδιο μηχανικό και φέρουν υπόμνημα με τα στοιχεία του έργου, του αιτούντος και του μελετητή καθώς και υπόμνημα με τις τεχνικές λεπτομέρειες της κατασκευής. Τα σχέδια και οι τεχνικές εκθέσεις παραδίδονται και σε ηλεκτρονική μορφή (αρχείων pdf) σε φορητό δίσκο (usb stick).
Εάν ο αιτών είναι νομικό πρόσωπο υποβάλλεται το καταστατικό και τα έγγραφα για ορισμό/εξουσιοδότηση για τον νόμιμο εκπρόσωπο.
Στο σχεδιάγραμμα σημειώνονται το οικόπεδο ή γήπεδο του πρατηρίου, οι διαστάσεις των πλευρών του, η οικοδομική γραμμή και η ρυμοτομική γραμμή μόνο για το οικόπεδο του πρατηρίου ή η γραμμή δόμησης και το όριο απαλλοτρίωσης μόνο για το γήπεδο, η θέση του κτιρίου, των δεξαμενών, των αντλιών καυσίμων των εξαερώσεων των δεξαμενών, τα πλάτη των οδών (πεζοδρομίων, οδοστρωμάτων και διαχωριστικών νησίδων), καθώς και οι κατευθύνσεις των λωρίδων κυκλοφορίας μπροστά από το πρατήριο. Σημειώνονται επίσης, τα είδη των γειτονικών κτισμάτων και των εγκαταστάσεων και στοιχείων των άρθρων 5 και 6 του του π.δ. 1224/1981 ή του β.δ. 465/1970. Επί του τοπογραφικού βεβαιώνεται ότι δεν υφίστανται ορατοί αρχαιολογικοί χώροι, το περίγραμμα των οποίων απέχει απόσταση μικρότερη των 100 μ. από το ιδρυόμενο πρατήριο υγρών καυσίμων. Σε περίπτωση ύπαρξης ορατών αρχαιολογικών χώρων, στο τοπογραφικό αποτυπώνονται τα ακίνητα (οικόπεδα ή γήπεδα) και τα κτίρια που χωροθετούνται εντός ακτίνας εκατό (100) μέτρων. Τα σχέδια και οι τεχνικές εκθέσεις υποβάλλονται υπογεγραμμένα από τον αρμόδιο μηχανικό και φέρουν υπόμνημα με τα στοιχεία του έργου, του αιτούντος και του μελετητή καθώς και υπόμνημα με τις τεχνικές λεπτομέρειες της κατασκευής. Τα σχέδια και οι τεχνικές εκθέσεις παραδίδονται και σε ηλεκτρονική μορφή (αρχείων pdf) σε φορητό δίσκο (usb stick).
Ειδικότερα: α) Στην περίπτωση που ο αιτών είναι φυσικό πρόσωπο, δηλώνει υπεύθυνα ότι: i κατά την τελευταία οκταετία δεν καταδικάστηκε τελεσίδικα για νοθεία καυσίμων και δεν καταδικάστηκε πρωτόδικα για λαθρεμπορία καυσίμων, με την επιφύλαξη των διατάξεων του ν. 4177/2013 (Α΄183), όπως ισχύει, ii) έχει το δικαίωμα χρήσης και εκμετάλλευσης του οικοπέδου ή γηπέδου για την ίδρυση πρατηρίου υγρών καυσίμων. β) Στην περίπτωση που ο αιτών είναι νομικό πρόσωπο, ο νόμιμος εκπρόσωπός του δηλώνει υπεύθυνα ότι: i) κατά την τελευταία οκταετία, ο ίδιος δεν καταδικάστηκε τελεσίδικα και το νομικό πρόσωπο που εκπροσωπεί δεν κηρύχθηκε τελεσίδικα αστικώς συνυπεύθυνο για νοθεία καυσίμων, ο ίδιος δεν καταδικάστηκε πρωτόδικα και το νομικό πρόσωπο που εκπροσωπεί δεν κηρύχθηκε πρωτόδικα αστικώς συνυπεύθυνο για λαθρεμπορία καυσίμων, με την επιφύλαξη των διατάξεων του ν. 4177/ 2013 (Α΄183), όπως ισχύει, ii) το νομικό πρόσωπο έχει το δικαίωμα χρήσης και εκμετάλλευσης του οικοπέδου ή γηπέδου για την ίδρυση πρατηρίου υγρών καυσίμων.
Υπεύθυνη Δήλωση του άρθρου 8 του ν. 1599/1986, του μελετητή της εγκατάστασης μηχανικού, με το εξής περιεχόμενο: «i) Η θέση, όπου πρόκειται να εγκατασταθεί το πρατήριο, βρίσκεται σε περιοχή στην οποία δεν απαγορεύεται η χρήση αυτή από τις ισχύουσες διατάξεις. ii) Πληρούνται οι όροι και οι προϋποθέσεις του π.δ. 1224/1981 ή του β.δ. 465/1970 (κατά περίπτωση), όπως ισχύουν. iii) Για τη μελέτη των εγκαταστάσεων και τον εξοπλισμό που εγκαθίσταται στο υπό ίδρυση πρατήριο υγρών καυσίμων λήφθηκαν υπόψη οι απαιτήσεις των σχετικών εθνικών και ευρωπαϊκών κανονισμών και προτύπων. iv) Έχει υποβληθεί στην αρμόδια υπηρεσία για τη συντήρηση της οδού (ή των οδών) έμπροσθεν του πρατηρίου, η υπ’ αριθ. (αριθμός) αίτηση, η οποία πληροί όλες τις προϋποθέσεις για τη χορήγηση έγκρισης απότμησης - υποβιβασμού της στάθμης του πεζοδρομίου ή κυκλοφοριακής σύνδεσης (κατά περίπτωση).»
Στο σχέδιο αυτό σημειώνονται επίσης τα υψόμετρα των δαπέδων σε χαρακτηριστικά σημεία του πρατηρίου, οι κλίσεις στο χώρο ανεφοδιασμού των οχημάτων, οι τροχιές των οχημάτων και η ζώνη κίνησής τους για όλο το μήκος της πορείας τους εντός της κύριας έκτασης του πρατηρίου. Τα σχέδια και οι τεχνικές εκθέσεις υποβάλλονται υπογεγραμμένα από τον αρμόδιο μηχανικό και φέρουν υπόμνημα με τα στοιχεία του έργου, του αιτούντος και του μελετητή καθώς και υπόμνημα με τις τεχνικές λεπτομέρειες της κατασκευής. Τα σχέδια και οι τεχνικές εκθέσεις παραδίδονται και σε ηλεκτρονική μορφή (αρχείων pdf) σε φορητό δίσκο (usb stick).
Ειδικά, τα σχέδια πρέπει να απεικονίζουν τα εξής: α) Κάτοψη – Τομή κτιρίου πρατηρίου και τυχόν άλλων κτιρίων και εγκαταστάσεων που απαιτούν άδεια δόμησης. β) Υπόγεια δεξαμενή υγρών καυσίμων. Το σχέδιο περιλαμβάνει διαστάσεις της δεξαμενής, τρόπο τοποθέτησης με όλες τις σχετικές διαστάσεις είτε πρόκειται για ελεύθερη τοποθέτηση εντός του εδάφους (δεξαμενές διπλού τοιχώματος ή δεξαμενές απλές σε λεκάνη με γεωύφασμα) ή για τοποθέτηση εντός φατνίου εκ οπλισμένου σκυροδέματος, εξαρτήματα και σωληνώσεις που συνδέονται με τη δεξαμενή, εξαρτήματα και συσκευές προστασίας έναντι διαρροών καυσίμου, καθώς και τα υλικά πλήρωσης ή τον τρόπο συμπύκνωσης του περιβάλλοντος της δεξαμενής εδάφους. γ) Υπέργεια δεξαμενή φωτιστικού πετρελαίου ή πετρελαίου θέρμανσης. Το σχέδιο περιλαμβάνει διαστάσεις της δεξαμενής, τρόπο τοποθέτησης και όλες τις σχετικές διαστάσεις είτε πρόκειται για τοποθέτηση επί βάθρου ή για δεξαμενή με ενσωματωμένες βάσεις, εξαρτήματα και σωληνώσεις που συνδέονται με τη δεξαμενή καθώς και τη διαμόρφωση του περιβάλλοντα χώρου. δ) Διασυνδέσεις των αντλιών – διανομέων και των ογκομετρητών. ε) Ελαιολασποσυλλέκτης – σηπτική δεξαμενή. Το σχέδιο περιλαμβάνει τις διαστάσεις, τα υλικά και τον τρόπο κατασκευής και τη μέθοδο διάθεσης των αποβλήτων. Ειδικά, στην περίπτωση της ύπαρξης πλυντηρίου πρέπει να υποβληθεί ξεχωριστό σχέδιο για τον ελαιολασποσυλλέκτη του πλυντηρίου. στ) Ανυψωτικά μηχανήματα. Το σχέδιο περιλαμβάνει διαστάσεις των μηχανημάτων, τον τρόπο έδρασης και ηλεκτρολογικής και υδραυλικής σύνδεσης, σε συμμόρφωση με τα ισχύοντα εθνικά και ευρωπαϊκά πρότυπα, κανονισμούς και διατάξεις περί ανυψωτικών μηχανημάτων της Γενικής Γραμματείας Βιομηχανίας. ζ) Αυτόματα μηχανήματα πλύσης. Το σχέδιο περιλαμβάνει διαστάσεις των μηχανημάτων, τρόπο έδρασης και υδραυλικής και ηλεκτρολογικής σύνδεσης. η) Αεροσυμπιεστής. Το σχέδιο περιλαμβάνει τις διαστάσεις, τον τρόπο έδρασης, καθώς και την υδραυλική και ηλεκτρολογική σύνδεσή του. Στο φάκελο της Τεχνικής Τεκμηρίωσης του αεροσυμπιεστή πρέπει να περιλαμβάνονται οι προβλεπόμενες εγκρίσεις και τα πιστοποιητικά που απαιτούνται από τα ισχύοντα πρότυπα και την Οδηγία 97/23/ΕΟΚ σχετικά με τον εξοπλισμό υπό πίεση. θ) Κεντρικό σύστημα ηλεκτρονικής διαχείρισης καυσίμων(εισροών-εκροών). Το σχέδιο περιλαμβάνει τη θέση της κεντρικής κονσόλας, σχηματική διάταξη του όλου συστήματος με τις αντίστοιχες καλωδιώσεις και τον τρόπο μεταφοράς των δεδομένων (modem). Τα σχέδια και οι τεχνικές εκθέσεις υποβάλλονται υπογεγραμμένα από τον αρμόδιο μηχανικό και φέρουν υπόμνημα με τα στοιχεία του έργου, του αιτούντος και του μελετητή καθώς και υπόμνημα με τις τεχνικές λεπτομέρειες της κατασκευής. Τα σχέδια και οι τεχνικές εκθέσεις παραδίδονται και σε ηλεκτρονική μορφή (αρχείων pdf) σε φορητό δίσκο (usb stick).
Έκδοση Άδειας Ίδρυσης Πρατηρίου Παροχής Υγρών Καυσίμων
Διεύθυνση Μεταφορών & Επικοινωνιών της αρμόδιας Περιφερειακής Ενότητας
Η άδεια χορηγείται εντός τριάντα (30) εργάσιμων ημερών εφόσον πληρούνται οι νόμιμες προϋποθέσεις. Σε περίπτωση επανυποβολής δικαιολογητικών η άδεια χορηγείται εντός δέκα πέντε (15) εργάσιμων ημερών εφόσον πληρούνται οι νόμιμες προϋποθέσεις. Για την εκτέλεση των εργασιών κατασκευής, η άδεια ίδρυσης είναι διάρκειας δύο (2) ετών και μπορεί να παραταθεί για (2) δύο έτη ακόμη, εφόσον υποβληθεί πριν τη λήξη της προθεσμίας σχετική αίτηση συνοδευόμενη από υπεύθυνη δήλωση του επιβλέποντος μηχανικού, ότι δεν έχουν περατωθεί οι εργασίες κατασκευής. Σε εξαιρετικές περιπτώσεις μπορεί να δοθεί πρόσθετη παράταση για χρονικό διάστημα τριών (3) μηνών ακόμη, μετά τη λήξη της παράτασης για ολοκλήρωση των εργασιών. Μετά την ολοκλήρωση των εργασιών κατασκευής, η άδεια ίδρυσης ισχύει αορίστως ως τίτλος νομίμως υφιστάμενων εγκαταστάσεων.
Περί όρων και προϋποθέσεων εγκαταστάσεως και λειτουργίας αντλιών καυσίμων προ πρατηρίων κειμένων εκτός των εγκεκριμένων σχεδίων πόλεων και κωμών ή εκτός κατωκημένων εν γένει περιοχών και περί κυκλοφοριακής συνδέσεως εγκαταστάσεων μετά των οδών, όπως τροποποιημένο ισχύει.
Περί όρων και προϋποθέσεων ιδρύσεως και λειτουργίας πρατηρίων υγρών καυσίμων κειμένων εντός εγκεκριμένων σχεδίων πόλεων ή κωμών ή εγκεκριμένων οικισμών ή εν γένει κατωκημένων περιοχών, όπως είναι τροποποιημένο ισχύει.
Τροποποίηση του β.δ. 465/1970 «Περί όρων και προϋποθέσεων εγκαταστάσεως και λειτουργίας αντλιών καυσίμων προ πρατηρίων κειμένων εκτός των εγκεκριμένων σχεδίων πόλεων και κωμών ή εκτός κατοικημένων εν γένει περιοχών και περί κυκλοφοριακής συνδέσεως εγκαταστάσεων μετά των οδών» (Α΄ 150) και του π.δ. 1224/1981 «Περί όρων και προϋποθέσεων ιδρύσεως και λειτουργίας πρατηρίων υγρών καυσίμων κειμένων εντός εγκεκριμένων σχεδίων πόλεων ή κωμών ή εγκεκριμένων οικισμών ή εν γένει κατοικημένων περιοχών» (Α΄ 303) όπως τροποποιήθηκαν με το π.δ. 509/1984 (Α΄ 181), το π.δ. 143/1989 «Τροποποίηση διατάξεων σχετικών με όρους και προϋποθέσεις εγκαταστάσεως και λειτουργίας αντλιών καυσίμων και κυκλοφοριακής σύνδεσης εγκαταστάσεων μετά των οδών» (Α΄ 69), το π.δ. 401/1993 (Α΄ 170) και το π.δ. 125/1992 (Α΄ 56) «τροποποίηση και συμπλήρωση του π.δ. 143/89 (Α΄ 69)» και κατάργηση διατάξεων του π.δ. 327/1992 (Α΄ 163)." όπως τροποποιημένο ισχύει.
Ενσωμάτωση στην ελληνική νομοθεσία της Οδηγίας 2014/94/ΕΕ του Ευρωπαϊκού Κοινοβουλίου και του Συμβουλίου της 22ας Οκτωβρίου 2014 για την ανάπτυξη υποδομών εναλλακτικών καυσίμων, απλοποίηση διαδικασίας αδειοδότησης και άλλες διατάξεις πρατηρίων παροχής καυσίμων και ενέργειας και λοιπές διατάξεις, όπως είναι τροποποιημένος ισχύει.
Απλούστευση και ένταξη των διαδικασιών: 1) Χορήγηση άδειας ίδρυσης και λειτουργίας πρατηρίων υγρών καυσίμων 2) Χορήγηση άδειας ίδρυσης και λειτουργίας πρατηρίων αμιγώς υγραερίου 3) Χορήγηση άδειας ίδρυσης και λειτουργίας πρατηρίων διανομής πεπιεσμένου φυσικού αερίου (CNG), αρμοδιότητας της Διεύθυνσης Ελέγχου Οχημάτων και Εγκαταστάσεων του Υπουργείου Υποδομών, Μεταφορών και Δικτύων στο σύστημα των Ενιαίων Κέντρων Εξυπηρέτησης (Ε.ΚΕ.), όπως τροποποιημένη ισχύει.
Τροποποίηση της με αριθμ. οικ.81540/1445/Φ.4.2./31-12-2015 (Β΄ 2984) κοινής υπουργικής απόφασης «Απλούστευση και ένταξη των διαδικασιών: 1) Χορήγηση άδειας ίδρυσης και λειτουργίας πρατηρίων υγρών καυσίμων. 2) Χορήγηση άδειας ίδρυσης και λειτουργίας πρατηρίων αμιγώς υγραερίου. 3) Χορήγηση άδειας ίδρυσης και λειτουργίας πρατηρίων διανομής πεπιεσμένου φυσικού αερίου (CNG), αρμοδιότητας της Διεύθυνσης Ελέγχου Οχημάτων και Εγκαταστάσεων του Υπουργείου Υποδομών, Μεταφορών και Δικτύων στο σύστημα των Ενιαίων Κέντρων Εξυπηρέτησης (Ε.Κ.Ε.)», όπως είναι τροποποιημένη ισχύει.
Διαδικασίες, τεχνικές προδιαγραφές, όροι και προϋποθέσεις εγκατάστασης, των συστημάτων παρακολούθησης και ηλεκτρονικής μετάδοσης δεδομένων εισροών - εκροών, α) Στις εγκαταστάσεις κατόχων πρατηρίων παροχής καυσίμων και ενέργειας, β) στις εγκαταστάσεις κατόχων άδειας λιανικής εμπορίας - πωλητή πετρελαίου θέρμανσης και γ) στις εγκαταστάσεις που προβλέπονται στις περ. ζζ, ηη, θθ, ιι, ιαια, ιβιβ, ιγιγ, της παρ. 7α του άρθρου 31 του ν.3784/2009 (Α’ 137). Απαιτήσεις συμμόρφωσης, πρόσβασης των υπηρεσιών στα δεδομένα, χρονοδιάγραμμα εφαρμογής, μεταβατικές διατάξεις και κάθε αναγκαία λεπτομέρεια που αφορά τη διασφάλιση των δεδομένων του συστήματος εισροών - εκροών." όπως είναι τροποποιημένη και ισχύει.
Καθορισμός Πρότυπων Περιβαλλοντικών Δεσμεύσεων για τις δραστηριότητες της κατηγορίας Β της 11ης Ομάδας «Σταθμοί ανεφοδιασμού οχημάτων με αέρια ή υγρά καύσιμα» που ανήκουν στην υποομάδα «μεταφορά − διακίνηση καυσίμων και χημικών ουσιών», όπως ισχύει.
Ρυθμίσεις θεμάτων αρμοδιότητας του Υπουργείου Μεταφορών και Επικοινωνιών και άλλες διατάξεις, όπως ισχύει.
Σύσταση Εθνικού Συμβουλίου Οδικής Ασφάλειας και Γενικής Διεύθυνσης Οδικής Ασφάλειας, εποπτεία και βελτίωση του θεσμού του τεχνικού ελέγχου οχημάτων για την προαγωγή της Οδικής Ασφάλειας και την προστασία του περιβάλλοντος, κύρωση Σύμβασης μεταξύ Ελληνικού Δημοσίου και Ο.Α.Σ.Θ. και άλλες διατάξεις, όπως ισχύει.
Τροποποίηση της υπό στοιχεία Α.1176/5-12-2024 κοινής απόφασης «Διαδικασίες, τεχνικές προδιαγραφές, όροι και προϋποθέσεις εγκατάστασης, των συστημάτων παρακολούθησης και ηλεκτρονικής μετάδοσης δεδομένων εισροών - εκροών, α) στις εγκαταστάσεις κατόχων πρατηρίων παροχής καυσίμων και ενέργειας, β) στις εγκαταστάσεις κατόχων άδειας λιανικής εμπορίας - πωλητή πετρελαίου θέρμανσης και γ) στις εγκαταστάσεις που προβλέπονται στις περ. ζζ, ηη, θθ, ιι, ιαια, ιβιβ, ιγιγ, της παρ. 7α του άρθρου 31 του ν. 3784/2009 (Α’ 137). Απαιτήσεις συμμόρφωσης, πρόσβασης των υπηρεσιών στα δεδομένα, χρονοδιάγραμμα εφαρμογής, μεταβατικές διατάξεις και κάθε αναγκαία λεπτομέρεια που αφορά τη διασφάλιση των δεδομένων του συστήματος εισροών – εκροών”» (Β’ 6827).
Προβλέπεται αίτηση θεραπείας ενώπιον του οργάνου που εξέδωσε την πράξη, ειδική διοικητική προσφυγή ενώπιον του Συντονιστή της Αποκεντρωμένης Διοίκησης μέσα σε προθεσμία 15 ημερών, σύμφωνα με τις διατάξεις των άρθρων 227 και 228 του ν. 3852/2010 (Α΄ 87) όπως τροποποιήθηκε με το ν. 4555/2018 (Α΄ 133) και ισχύει.
Ο ενδιαφερόμενος υποβάλλει στη Διεύθυνση Μεταφορών και Επικοινωνιών της οικείας Περιφερειακής Ενότητας αίτηση ίδρυσης πρατηρίου συνοδευόμενη με όλα τα απαιτούμενα δικαιολογητικά.
Ο ενδιαφερόμενος υποβάλει την αίτηση με τα απαιτούμενα δικαιολογητικά στα ΚΕΠ-ΕΚΕ και αυτά διαβιβάζουν την αίτηση με το σχετικό φάκελο στην αρμόδια Διεύθυνση Μεταφορών και Επικοινωνιών της οικείας Περιφερειακής Ενότητας.
Τα ΚΕΠ - ΕΚΕ διαβιβάζουν την αίτηση με τον σχετικό φάκελο στην αρμόδια Διεύθυνση Μεταφορών και Επικοινωνιών της οικείας Περιφερειακής Ενότητας.
Η αίτηση λαμβάνει αριθμό πρωτοκόλλου στη Διεύθυνση Μεταφορών και Επικοινωνιών της οικείας Περιφερειακής Ενότητας.
Η Διεύθυνση Μεταφορών και Επικοινωνιών της οικείας Περιφερειακής Ενότητας ελέγχει την υποβληθείσα αίτηση και τα δικαιολογητικά που τη συνοδεύουν.
Πληρούνται οι νόμιμες προϋποθέσεις για τη χορήγηση της αιτούμενης άδειας ίδρυσης πρατηρίου.
Εφόσον δεν πληρούνται οι νόμιμες προϋποθέσεις, δεν χορηγείται η αιτούμενη άδεια και ενημερώνεται εγγράφως ο αιτών γνωστοποιώντας τους σχετικούς λόγους.
Η υπηρεσία ενημερώνει εγγράφως τον αιτούντα για την ανάγκη επανυποβολής στοιχείων της αίτησής του.
Επανεξετάζεται η αίτηση κατόπιν προσκόμισης από τον αιτούντα, τον στοιχείων που του ζητήθηκαν από την Διεύθυνση Μεταφορών και Επικοινωνιών της οικείας Περιφερειακής Ενότητας.
Εφόσον πληρούνται οι νόμιμες προϋποθέσεις, εκδίδεται η αιτούμενη άδεια.
Η άδεια ίδρυσης με πλήρη σειρά των εγκεκριμένων σχεδίων κοινοποιείται στον αιτούντα με απόδειξη παραλαβής, στην αρμόδια για τη χορήγηση της άδειας δόμησης οικεία Υπηρεσία Δόμησης και στην αρμόδια υπηρεσία για τη συντήρηση της οδού ή των οδών έμπροσθεν του ιδρυόμενου πρατηρίου υγρών καυσίμων.
Παραλαβή αίτησης από τη Διεύθυνση Μεταφορών της οικείας Π.Ε.